OzLabs/hebrew-wiki-articles huggingface dataset:
גאורגי דיופרון

גאורגי אלכסנדרוביץ' דיופרון (ברוסית: Гео́ргий Алекса́ндрович Дюперро́н, ידוע גם כגאורג ויקטור וילהלם דיופרון, בגרמנית: Georg Victor Wilhelm Duperron; נולד בסנקט פטרבורג באימפריה הרוסית ב-12 בספטמבר 1877 — מת ב-23 ביולי 1934 בלנינגרד, ברית המועצות) היה עסקן ספורט רוסי ממוצא צרפתי-גרמני, נחשב לאבי הכדורגל ברוסיה והתנועה האולימפית ברוסיה. עמד בראש התאחדות הכדורגל הרוסית, במשך שנתיים, משנת 1915 .

דיופרון היה שופט כדורגל, עיתונאי ספורט, היסטוריון, תאורטיקן וביבליוגרף של הספורט הרוסי.

== ביוגרפיה ==
=== נעוריו ולימודיו ===
גאורגי נולד למשפחתו של אלכסנדר דיופרון, סוחר מהגילדה הראשונה ואזרח כבוד בסנקט פטרבורג שאבות אבותיו היגרו לרוסיה בתחילת המאה ה-19.

משנת 1887 ועד 1895 גאורגי למד בגימנסיה של המכון הגרמני הראשי על שם הקדוש פטרוס. ידוע שמגיל 14 היה מגיע לגן יוסופוב בעיר וצופה במרוצי סוסים.

לאחר סיום הגימנסיה, בקיץ 1895, נסע לפריז והחל להכיר את החיים הספורטיביים בעיר. באותה שנה הוא מתקבל ללימודי משפטים באוניברסיטת סנקט פטרבורג ובמקביל ללימודיו הצטרף לחוגי ספורט שונים בענפי כדורגל, הוקי קרח, מרוצי אופניים ומרוצי סוסים.

===הולדת הכדורגל הרוסי===
דיופרון בתצלום משנת 1914
משחק הכדורגל הראשון ברוסיה נערך ב-24 באוקטובר 1897 באי וסילי. באותו יום נערך משחק בין "חוג חובבי הספורט" ו"חוג הספורטאים של סנקט פטרבורג". המשחק הסתיים בתוצאה 4:3 לטובת "חוג חובבי הספורט"

ב-27 באוקטובר 1897 דיופרון משתתף בכנס בין נציגי חוגי הספורט של פטרבורג, בה דנו בהשתתפות הספורטאים הרוסיים במשחקים האולימפיים. באותן שנים גם החל לכתוב עבור עיתוני ספורט שונים.

בשנת 1900 עבד בעיתון "ספורט" ושנה לאחר מכן מונה לעורך הראשי ובאותה שנה גם החל לקדם את ענף הכדורסל ברוסיה. לאחר הקמת התאחדות הכדורגל הרוסית עמד בראש ההתאחדות בשנים 1915–1917. דיופרון היה ממייסדי ליגת הכדורגל בסנקט פטרבורג ומשנת 1913 עד 1915, היה חבר בוועד האולימפי הבינלאומי והיה מאמן נבחרת האימפריה הרוסית בכדורגל באולימפיאדת 1912 שנערכה בסטוקהולם.

לאחר הקמת ברית המועצות, דיופרון עבד באוניברסיטת סנקט פטרבורג לתרבות פיזית על שם לסגאפט בשנת 1925 או 1926. בתקופה זו הוקמה תערוכה ראשונה ברוסיה של ספורט, לצורכי לימוד.

===חייו המאוחרים===
הוא פרסם למעלה משלושים ספרים אודות ענפי הספורט. משנת 1930 שוב עבד באוניברסיטת סנקט פטרבורג לתרבות פיזית על שם לסגאפט, הפעם בהזמנת מנהלי האוניברסיטה, בעקבות פרסום "הקורס הקצר לתולדות תרגולים פיזיים", שכתב דיופרון בשנת 1925. באפריל 1934 הוא היה למרצה בקתדרה לספורט, אך לא שמר על משרתו לזמן רב והוא מת ביולי אותה שנה.

דיופרון סבל מהמנגנון הסובייטי ונרדף על ידי גופי ביטחון המדינה הגפא"ו ונעצר בשנים 1921 ו-1927. נאסר עליו לעזוב את עיר מגוריו במשך 3 שנים. בהמשך האיסור בוטל, אם כי נחקר מספר פעמים בחשד להיותו מרגל.

הוא מת, כאמור, בשנת 1934 בלנינגרד ונקבר בבית העלמין הלוטרני וולקוב, אף שמאוחר יותר שרידיו הועברו לבית העלמין הפרבוסלבי סמולנסק בלנינגרד.

רעייתו מרגריטה, הייתה ילידת ולדיווסטוק. גם היא נרדפה ונאסרה על ידי הנקוו"ד בינואר 1938. הוצאה להורג ביולי 1938.

== הנצחה ==
ב-27 במאי 2018, במלאת 315 שנה להקמת העיר סנקט פטרבורג, נחנך שלט זיכרון לזכרו, בבית מספר 21 ברחוב דוברוליובובה שבפטרוגראדסקאיה סטראנה, שבו התגורר.

==קישורים חיצוניים==

==הערות שוליים==

קטגוריה:רוסים חברי הוועד האולימפי הבין-לאומי
קטגוריה:סנקט פטרבורג: אישים
קטגוריה:עסקני ספורט רוסים
קטגוריה:אזרח נכבד לדורותיו (של האימפריה הרוסית)
קטגוריה:רוסים שנולדו ב-1877
קטגוריה:רוסים שנפטרו ב-1934
יחסי אוגנדה–יוון

יחסי אוגנדה–יוון הם היחסים הדיפלומטיים שבין הרפובליקה של אוגנדה לבין הרפובליקה ההלנית.

== סקירה כללית ==
יוון ואוגנדה מקיימים יחסים דיפלומטיים מלאים, יוון מסייעת לאוגנדה בתחומי המדע והרפואה ואף ממשלת יוון סייעה לפתיחת מרכז רפואי, תיכונים, משתלות ועוד. האוכלוסייה היוונית באוגנדה מוערכת בכ-20 נפשות בלבד.

== יחסים כלכליים ==
בשנת 2016, היקף הסחר בין אוגנדה ליוון הסתכם בכ-6.09 מיליון דולר אמריקאי כאשר יוון ייצאה לאוגנדה סחורה בשווי 1.82 מיליון דולר אמריקאי ואוגנדה ייצאה ליוון סחורה בשווי 4.27 מיליון דולר אמריקאי. יוון מייצאת לאוגנדה בעיקר צלחות אלומיניום, שסתומים, בטריות חשמליות, שמיכות, שוקולד ועוד. בעוד שאוגנדה מייצאת ליוון בעיקר דגי פילה, קפה ועוד.

== ייצוג ==
* יוון אינה מיוצגת באוגנדה. השגרירות המייצגת את יוון נמצאת בניירובי, בירת קניה.
* אוגנדה אינה מיוצגת ביוון. השגרירות המייצגת את יוון נמצאת ברומא, בירת איטליה.

== הערות שוליים ==
מקס כריסטיאנסן

מקס כריסטיאנסן (בגרמנית: Max Christiansen, נולד ב-25 בספטמבר 1996) הוא כדורגלן גרמני המשחק בהנובר 96 בעמדת הקשר.

==קריירת מועדונים==
כריסטיאנסן נולד בעיר פלנסבורג שבמדינת שלזוויג-הולשטיין שבגרמניה, ובנעוריו שיחק במועדונים במדינה זו, שהבכיר שבהם היה הולשטיין קיל. בשנת 2011 החל כריסטיאנסן לשחק בקבוצת הנוער של הנזה רוסטוק. במרץ 2014, עת היה בן 17, החל כריסטיאנסן לשחק בקבוצה הבכירה של המועדון ששיחקה בליגה הגרמנית השלישית, וערך את הבכורה במשחק ליגה מול שטוטגרטר קיקרס. כריסטיאנסן הציג יכולת טובה בעקביות ועניין קבוצות מליגות גבוהות יותר.

בפגרת החורף של עונת 2014/15 נמכר כריסטיאנסן מהנזה רוסטוק, שסבלה מקשיים כלכליים, לאינגולשטאדט 04, ששיחקה אז בבונדסליגה השנייה, והתמודדה על עלייה לבונדסליגה. כריסטיאנסן ערך ארבע הופעות באינגולשטאט עד לתום העונה, שבסיומה העפיל עם הקבוצה לבונדסליגה, והיה חלק מעונת בכורה מוצלחת של המועדון בעונת 2015/2016 בבונדסליגה, בה סיימה הקבוצה במקום ה-11 המפתיע, כשכריסטיאנסן משתף פעולה בקישור עם אלמוג כהן, אלפרדו מוראלס ומת'יו לקי. בזכות יכולתו הטובה זכה כריסטיאנסן לזימון לסגל הגרמני לאולימפיאדת ריו דה ז'ניירו (2016). בעונת 2016/2017 נשרו אינגולשטאט וכריסטיאנסן אל הבונדסליגה השנייה. בעונת 2017/18 כשלו כריסטיאנסן ואינגולשטאט לשוב אל הבונדסליגה.

בקיץ 2018 חתם כריסטיאנסן בארמיניה בילפלד מהבונדסליגה השנייה.

==קריירה בינלאומית==
כריסטיאנסן שיחק בכל נבחרות גרמניה הצעירות, ואף שימש קפטן בנבחרת גרמניה עד גיל 20. בשנת 2016 כריסטיאנסן היה חלק מהסגל של גרמניה לאולימפיאדת ריו דה ז'ניירו (2016). כריסטיאנסן ערך שתי הופעות בטורניר זה, שתיהן בשלב הבתים. ההופעה הראשונה הייתה בתיקו 2-2 מול נבחרת מקסיקו, כאשר החליף בדקה ה-89 את מקס מאייר. במשחק האחרון בשלב הבתים, בו הביסה גרמניה את נבחרת פיג'י בתוצאה 0–10, פתח כריסטיאנסן בהרכב, והוחלף בדקה ה-67 על ידי גרישה פרומל במצב של 0–9. זו הייתה הופעתו האחרונה של כריסטיאנסן בטורניר זה, בו זכתה גרמניה במדליית כסף אולימפית, לאחר הפסד בפנדלים בגמר לנבחרת האולימפית של ברזיל.

==תארים==
עם נבחרת גרמניה האולימפית:
* אולימפיאדת ריו דה ז'ניירו (2016): מדליית כסף

== קישורים חיצוניים ==

קטגוריה:קשרי כדורגל גרמנים
קטגוריה:כדורגלנים גרמנים
קטגוריה:כדורגלני הנזה רוסטוק
קטגוריה:כדורגלני אינגולשטאדט 04
קטגוריה:כדורגלני ארמיניה בילפלד
קטגוריה:כדורגלני וולדהוף מנהיים
קטגוריה:כדורגלני גרויטר פירט
קטגוריה:גרמנים שנולדו ב-1996
קטגוריה:כדורגלנים גרמנים באולימפיאדת ריו דה ז'ניירו (2016)
קטגוריה:זוכי מדליית כסף אולימפית גרמנים: כדורגל
קטגוריה:כדורגלני הנובר 96
צ'קר אארובוס

צ'קר אארובוס (באנגלית: Checker Aerobus) היא לימוזינה אמריקאית מתוצרת יצרנית הרכב "צ'קר מוטורס קורפוריישן" ("Checker Motors Corporation" ) אשר יוצרה בין השנים 1962–1977.

תפקידו העיקרי של דגם "צ'קר אארוס" היה לשמש שירות הסעות לשדה התעופה, על אף ששטח תא המטען היה מוגבל.

יוצרו 3,568 יחידות בכל הגרסאות. בשנת 1975 לא נבנו מכוניות חדשות מהדגם, ובשנים 1976-1977 נבנו 107 יחידות בעלות 8 דלתות.

דגמי 1974 היו זמינים עם הגה כוח, בלמי כוח ותמסורת אוטומטית.

מטה ומפעל "צ'קר מוטורס קורפוריישן" מוקמו ב"Kalamazoo, Michigan" במישיגן.

==תצורות==
* לימוזינה - 6-8 דלתות
* סטיישן - 7 דלתות (כולל הדלת האחורית), 9 דלתות

==מספר נוסעים==
* 9 נוסעים (כולל נהג) (בסיס קצר)
* 12 נוסעים (כולל נהג) (סטיישן)
* 15 נוסעים (כולל נהג) (בסיס ארוך), הדגם היה קרוי "Aerobus 15"

== תמונות ==
<gallery mode="packed" heights="100">
קובץ:Checker Aero 8 1966 (2).jpg | "צ'קר אארובוס", דגם "Aero 8" שנת 1966
קובץ:Checker Taxi.JPG | "צ'קר אארובוס"
קובץ:Checker.jpg | "צ'קר אארובוס"
קובץ:Checker Aerobus Glacier MT1.jpg | "צ'קר אארובוס"
קובץ:Limoseum Farmington Museum New Mexico.jpg | "צ'קר אארובוס"
קובץ:Checker Aerobus (9038773651).jpg | "צ'קר אארובוס"
קובץ:Checker Marathon (9040984556).jpg | "צ'קר אארובוס"
קובץ:Checker Limousine at Glacier National Park in 2000.jpg | "צ'קר אארובוס"
</gallery>

==ראו גם==
* צ'קר מרתון

==לקריאה נוספת==
* [https://www.google.co.il/search?q=Checker+Aerobus&tbm=isch&source=iu&ictx=1&fir=5-0HoPNf7_v96M%253A%252CG86Jz0-RX_CDYM%252C_&usg=__PNvnKrtp5x3RnXhvnLpMXdOcdL4%3D&sa=X&ved=0ahUKEwjxyNCr9KXbAhUOL1AKHXm6AbwQ9QEINDAD#imgrc=5-0HoPNf7_v96M: "צ'קר אארובוס" - תמונות]

== קישורים חיצוניים ==

* 
* 

==הערות שוליים==

קטגוריה:מוניות
קטגוריה:לימוזינה
קטגוריה:מכוניות סטיישן
קטגוריה:דגמי מכוניות שהושקו ב-1962
קטגוריה:מכוניות אמריקאיות
יחסי אנגולה–יוון

נשיא אנגולה [[ז'ואאו לורנסו (מימין) נפגש עם שר החוץ היווני ניקוס דנדיאס בעת ביקורו במדינה, 2022 (בעת מגפת הקורונה)]]
יחסי אנגולה–יוון הם היחסים הבילטרליים שבין רפובליקת אנגולה לבין הרפובליקה ההלנית.

== סקירה כללית ==
שתי המדינות לא כוננו אף פעם יחסים דיפלומטיים ואין קשר דיפלומטי מעשי בין השתיים. עם זאת, לא מתקיימת עוינות בין השתיים ויש יחסים כלכליים בין המדינות ושיתוף פעולה במגוון תחומים. הסיבה העיקרית לכך היא בשל מלחמת האזרחים הממושכת באנגולה. בנוסף, האוכלוסייה היוונית באנגולה מוערכת בכ-3 משפחות בלבד וקונסול כבוד שפעיל בתחום הספנות והמסחר בשמן.

אנגולה פתחה את שגרירותה באתונה בשנת 2003.

== יחסים כלכליים ==
בשנת 2016, היקף הסחר בין אנגולה ליוון הסתכם בכ-2.96 מיליון דולר אמריקאי כאשר יוון ייצאה לאוגנדה סחורה בשווי 2.96 מיליון דולר אמריקאי ואנגולה ייצאה ליוון סחורה בשווי 36 אלף דולר אמריקאי. יוון מייצאת לאנגולה בעיקר צמנט, פסטה, אלומיניום ועוד. בעוד שאנגולה מייצאת ליוון בעיקר עץ מנוסר, חלקי מנוע ועוד.

== ייצוג ==
* אנגולה מיוצגת ביוון על ידי שגרירות שהיא מחזיקה באתונה, בירת יוון.
* יוון מיוצגת באנגולה על ידי קונסוליה כללית שהיא מחזיקה בלואנדה, בירת אנגולה. בנוסף, השגרירות המייצגת את יוון נמצאת ברפובליקה הדמוקרטית של קונגו.

==קישורים חיצוניים==

== הערות שוליים ==
יחסי אריתריאה–יוון

יחסי אריתריאה–יוון הם היחסים הבילטרליים שבין מדינת אריתריאה לבין הרפובליקה ההלנית.
== סקירה כללית ==
על פי משרד החוץ היווני: "היחסים בין המדינות טובים וקיים שיתוף פעולה דו-צדדי משביע רצון".

== ייצוג ==
* יוון אינה מיוצגת באריתריאה, הן בדרג השגרירות והן בדרג הקונסולרי. השגרירות המייצגת את יוון נמצאת בקהיר, בירת מצרים.
* אריתריאה אינה מיוצגת ביוון, הן בדרג השגרירות והן בדרג הקונסולרי. השגרירות המייצגת את אריתריאה נמצאת ברומא, בירת איטליה.

==קישורים חיצוניים==

== הערות שוליים ==
עמית משיח

עמית משיח
עמית משיח (נולד ב-1972) הוא איש עסקים ישראלי, שעוסק בשיווק ואסטרטגיה, מנכ"ל קבוצת מקאן תל אביב, וחבר מועצת המנהלים של מקאן אירופה.

==ביוגרפיה==
משיח גדל ברעננה, הוא שירת כלוחם ומפקד בחיל התותחנים, במהלך שירותו הצבאי לקח חלק בפעילות מבצעית ברצועת הביטחון בדרום לבנון כמפקד תצפית ארטילרית. 

משיח סיים בהצטיינות את לימודי התואר הראשון בתקשורת וניהול במכללה למינהל והמשיך ללימודי תואר שני בתקשורת ומדעי המדינה באוניברסיטת תל אביב.
במהלך לימודיו באוניברסיטת תל אביב היה ממייסדי תנועת "אומץ לסרב" שנודעה בכינויה "מכתב הסרבנים". התנועה קמה על בסיס מכתב הקצינים שכתבו יניב איצקוביץ ודוד זונשיין, שבו הצהירו על סירובם לשרת בשטחים הכבושים. משיח ושימש כדובר התנועה במשך כ-3 שנים.
במהלך פעילותו פגש משיח ארגונים רבים מהמגזר השלישי ונוכח בחיסרון בדיסציפלינות שיווק מוסדרות בעבודתם. בהמשך כתב עבודת מאסטר על שיווק חברתי.
בשנת 2004 חבר לאילן שילוח, יו"ר קבוצת מקאן, ועל בסיס עבודתו האקדמית הקים במקאן יחידה לשיווק חברתי.

בשנים 2004 -2007 עסק משיח בבנייה ובפיתוח של דיסציפלינות שיווק ופרויקטים בקרב ארגונים רבים במגזר השלישי, ביניהם עמותת עתידים, ויצו, קרו רש"י, החברה למתנ"סים ועוד.
בשנת 2007 מונה, במקביל לתפקידו, לסמנכ"ל לקוחות במקאן, ומילא תפקיד זה במשך כ-3 שנים.
בשנת 2010 עזב משיח את מקאן והקים יחד עם קבוצת יזמים את אדאגו (ADAGOO) – חברת סטרטאפ שפיתחה פלטפורמת וריפיקציה למפרסמים, על בסיס ניתוח דאטה קונטקסטואלי.

בשנת 2012 נחתמה עסקת מכירה של ADAGOO ל-Digital Generation. כחלק מההסכם עבר משיח עם משפחתו לניו יורק על מנת לפתח את פעילות החברה בשוק האמריקאי.
במהלך 2013 נקלעה Digital Generation לקשיים פיננסיים במהלכם מכרה את מרבית עסקיה וגם עסקת הרכישה של ADAGOO לא הושלמה.
משיח עזב את Digital Generation ב-2013 והצטרף אל EYEVIEW – סטרטאפ שמספק פתרונות פרסונליזציה בווידאו למפרסמים.

במשך כ-3 שנים שימש משיח כסמנכ"ל השיווק והאסטרטגיה ב- EYEVIEW והיה שותף בבניית החברה ובהתרחבותה בארצות הברית.
EYEVIEW נחשבת כיום למובילה עולמית בתחום הפרסונליזציה בפרסום. החברה פועלת בארצות הברית ולה משרדים בניו יורק, לוס אנג'לס, דטרויט ושיקגו
.

בסוף שנת 2015 שב משיח לישראל ומונה לתפקיד מנכ"ל מקאן תל אביב.
בינואר 2018 מונה למנכ"ל קבוצת מקאן, הכוללת בנוסף למשרד הפרסום גם את חברת המדיה יוניברסל מקאן ואת חברת המדיה הדיגיטלית יוניברסל מקאן דיגיטל.

ביולי 2018 פרסם בפייסבוק פוסט בו הוא מביע את התנגדותו לחוק הלאום.

משיח חי בתל אביב עם בת זוגו, יוצרת הטלוויזיה והתיאטרון סיגל אבין ולהם שתי בנות.

==קישורים חיצוניים==
* [http://www.ice.co.il/advertising-marketing/news/article/410688 מי אתה עמית משיח?]
* 
* [https://www.ice.co.il/hotnews/news/article/429376 פרס של בית הספר לתקשורת במכללה למנהל - למנכ"ל מקאן עמית משיח]

== הערות שוליים ==

 

קטגוריה:מנהלים ישראלים
קטגוריה:פרסומאים ישראלים
קטגוריה:בוגרי המסלול האקדמי המכללה למינהל
קטגוריה:ישראלים שנולדו ב-1972
אוקטביאן מוראריאו

אוקטביאן מוראריאו (ברומנית: Octavian Morariu; נולד ב-7 באוגוסט 1961) הוא שחקן רוגבי רומני לשעבר, ונציג רומניה בוועד האולימפי הבינלאומי.

==ביוגרפיה==
מוראריאו נולד בבוקרשט כבנם של שחקן הרוגבי ויאורל מוראריו ואשתו קורנליה, הוא החל לשחק רוגבי בגיל שמונה, ב-1984 שיחק את משחק הבכורה שלו בנבחרת הלאומית של רומניה.

ב-1987 סיים לימודי הנדסת בניין במכון בוקרשט להנדסה אזרחית ובאותה שנה קיבל מקלט מדיני בצרפת בתקופת רומניה הקומיניטית, מ-1991 ועד 1993 אימן את קבוצת הרוגבי סן-ז'רמן בפריז.

מ-2001 עד 2003 כיהן כראש הפדרציה הרומנית לרוגבי, מ-2004 ועד 2014 שימש כנשיא הוועד האולימפי הרומני. מ-2013 הוא גם משמש בתפקיד נשיא ארגון רוגבי אירופה.

ב-2015 זכה באות מסדר כבוד מטעם ממשלת צרפת.

==קישורים חיצוניים==

==הערות שוליים==

קטגוריה:ספורטאים רומנים
קטגוריה:שחקני רוגבי
קטגוריה:חברי הוועד האולימפי הבין-לאומי
קטגוריה:עסקני ספורט רומנים
קטגוריה:ילידי 1961
ראובן שוורץ

ראובן שוורץ (1885 – 23 באוקטובר 1917, ז' בחשוון תרע"ח) היה פקיד בתחנת הניסיונות בעתלית. חבר מחתרת ניל"י ומראשוני המצטרפים אליה.

== ראשית חייו ==
ראובן שוורץ נולד בשנת 1885 בזכרון יעקב לשרה (מבית אהרנסון) וחיים שוורץ שהיו ממייסדי המושבה.
שוורץ למד אנגלית, צרפתית והנהלת חשבונות הועסק על ידי אהרן אהרנסון (שהיה בן דודו) כפקיד בתחנת הניסיונות בעתלית.

== חבר במחתרת ניל"י ==
=== הפעילות בניל"י ===
בעקבות קרבתו לאהרן אהרנסון, היה שוורץ בין המגויסים הראשונים למחתרת ניל"י. בניל"י היה אחד מהפעילים במחתרת, אך לא נשא תפקיד רשמי. עד היום לא נמצא מסמך המספר על תפקידו של שוורץ, אך אפשר להניח שהיה מאנשי הקשר בתחנת הניסיונות בעתלית שהיו אחראים להעברת המידע לבריטים.

=== הבריחה מזכרון יעקב, הסתתרות וההסגרה ===
לאחר חשיפת הרשת, בעת המאסרים בזכרון יעקב חמק שוורץ מהמושבה והסתתר בביתו של ידיד משפחתו, ערבי שגר באזור זכרון יעקב. באותו זמן העות'מאנים חשבו בטעות ששוורץ הוא אחד מהבכירים ברשת. בעקבות כך הם עינו את צבי ואפרים פישל אהרנסון בדרישה לגלות את מיקומו של ראובן שוורץ ושל יוסף לישנסקי (שבאותו זמן התנהל אחריו מרדף).

העות'מאנים הילקו את חותנו, אלתר אלברט (שכיהן כיושב ראש וועד המושבה), ואת אביו של שוורץ, חיים שוורץ, ברחובה הראשי של זכרון יעקב. שוורץ הסגיר את עצמו מיד לאחר ששמע על כך מפי מסתירו.

== מותו ==
לאחר ששוורץ הסגיר את עצמו הוא עונה מדי לילה, עד הלילה של 23 באוקטובר 1917. העות'מאנים שראו בשוורץ כאחד מעמודי התווך של הרשת, עינוהו באכזריות מרובה עד ששוורץ חש שלא יוכל לעמוד בעינויים נוספים מבלי לפצות את פיו.

בלילה של 23 באוקטובר 1917, העירו החיילים העות'מאנים את האסירים וגילו ששוורץ היה תלוי על משקוף החלון בחדרו, כך העיד אחד האסירים. סיבת מותו לא נקבעה עד היום באופן רשמי. ייתכן שלא היה יכול לעמוד יותר בעינויים והתאבד, וייתכן שמת תוך כדי העינויים הקשים, ותלייתו בוימה.

שוורץ נקבר בבית הקברות של עפולה, ועצמותיו הועברו משם לזכרון יעקב לאחר 8 שנים.

== משפחתו ==
הוריו היו שרה (מבית אהרנסון) וחיים שוורץ שהיו ממייסדי המושבה. בני דודיו של שוורץ מצד אימו הם: אהרון אהרנסון, צבי אהרנסון, שמואל אהרנסון, אלכסנדר אהרנסון, שרה אהרנסון, רבקה אהרנסון, חיה רזניק, יהושע אהרנסון, אהרן צבי אהרונסון, יונה אהרונסון וחיה רבקה מושקוביץ.

דודיו מצד אימו הם: אפרים פישל אהרנסון, משה קלמן אהרנסון, שמואל אהרונסון ומנדל אהרונסון. הוריו של אימו היו אהרן אהרנסון וחיה רחל אהרונסון.

== ראו גם ==
* ניל"י
* נפילתה של ניל"י
* משפחת אהרנסון

==קישורים חיצוניים==
* [https://www.nili-museum.org.il/חברי-נילי/#reuven-svartz ראובן שוורץ], באתר "בית אהרנסון - מוזיאון ניל"י"

קטגוריה:אנשי ניל"י
קטגוריה:משפחת אהרנסון
קטגוריה:אישים הקבורים בזכרון יעקב
קטגוריה:ארץ-ישראלים שנולדו ב-1885
קטגוריה:ארץ-ישראלים שנפטרו ב-1917
יורי שולמן

יורי שולמן (בבלארוסית: Юрый Шульман; נולד ב-29 באפריל 1975 מינסק) הוא שחמטאי יהודי-בלארוסי ואמריקאי בדרגת רב אמן, שהיה מספר פעמים אלוף ארצות הברית.

==קורות חיים==
יורי שולמן החל ללכת לשיעורי שחמט בהיותו בן שש. בהמשך הוא היה תלמיד של אלברט קפנגוט ובוריס גלפנד. בשנת 1994 הוא זכה באליפות בלארוס בשחמט (חזר על הישג זה בשנת 1998). בשנת 1995 הוא זכה באליפות אירופה בשחמט לנוער שנערכה בחולון (הישראלים אמיל סוטובסקי וערן ליס סיימו עם אותו מספר נקודות).

בשנת 1999 הוא עבר לארצות הברית וסיים תואר ראשון במחשבים ובכלכלה. באוניברסיטת טקסס שבדאלאס.

בשנת 2000 הוא זכה בתחרות לאומית הפתוחה. בשנת 2002 שולמן ניצח באליפות ארצות הברית הפתוחה בשחמט. בשנת 2004 הוא סיים במקום השלישי באליפות ארצות הברית בשחמט. בשנת 2006 הוא זכה באליפות ארצות הברית הפתוחה בשחמט.

בשנת 2008 הוא זכה באליפות ארצות הברית בשחמט. בשנים 2010 ו-2011 הוא היה שני באליפות ארצות הברית בשחמט, לאחר הפסד במשחק נוסף לגטה קמסקי.

בשנת 2012 הוא חלק מקום 4–6 עם אלכסנדר לנדרמן באליפות ארצות הברית בשחמט.

יורי שולמן היה חבר נבחרת ארצות הברית באליפות העולם בשחמט.

אביו של שולמן היה אלוף בלארוס בדמקה. אשתו של יורי שולמן היא בעלת דרגת אמן בינלאומי לנשים.

==קבלת דרגות בינלאומיות==
* 1993 - אמן בינלאומי
* 1995 - רב אמן.

== יורי שולמן באולימפיאדת השחמט ==
בין השנים 1994 ל-2010 השתתף יורי שולמן ב-5 אולימפיאדות שחמט:
{| class="sortable" border="1" cellspacing="0" cellpadding="1" width="65%"
|- bgcolor="#ccfccf" align="center"
| שנה|| לוח || קבוצה||מד כושר|| נקודות|| תוצאות|| %|| מקום
|-
| 1994||4 || בלארוס|| 2435 ||5 מ-8||4+ 2= 2-||62.5|| 12 קבוצתי
|-
| 1996||3 || בלארוס || 2520 ||7 מ-10||6+ 2= 2-||70.0|| 33 קבוצתי, 4 אישי
|-
| 1998||3 || בלארוס || 2520 ||7 מ-11||4+ 6= 1-||63.6|| 13 קבוצתי, 16 אישי
|-
| 2008||4 || ארצות הברית || 2616 ||5.5 מ-8||4+ 3= 1-||68.8|| 3 קבוצתי, 13 אישי
|-
| 2010||4 || ארצות הברית || 2636 ||5.5 מ-10||2+ 7= 1-||55.0|| 9 קבוצתי, 19 אישי
|}

==קישורים חיצוניים==

* [http://shulmanchess.com/ אתר בית הספר לשחמט] 

==הערות שוליים==

קטגוריה:רבי-אמנים יהודים
קטגוריה:שחמטאים יהודים בלארוסים
קטגוריה:שחמטאים יהודים אמריקאים
קטגוריה:מחברי ספרי שחמט יהודים
קטגוריה:אלופי ארצות הברית בשחמט
קטגוריה:אלופי ארצות הברית הפתוחה בשחמט
קטגוריה:מהגרים לארצות הברית
קטגוריה:בוגרי אוניברסיטת טקסס בדאלאס
קטגוריה:מאמני שחמט יהודים
קטגוריה:אמריקאים שנולדו ב-1975
סמנתה שאנון

סמנתה שאנון (באנגלית: Samantha Shannon; נולדה ב-8 בנובמבר 1991) היא סופרת בריטית של ספרות דיסטופית, פנטזיה אורבנית, ועל טבעית.

== ביוגרפיה ==
שאנון נולדה בהמרסמית, בלונדון, בנובמבר 1991, וגדלה ברויסליפ. היא החלה לכתוב בגיל חמש עשרה, אז כתבה את הרומן הראשון שלה, Aurora, אשר מעולם לא יצא לאור. שאנון למדה אנגלית ספרות בקולג' סנט אן, באוקספורד, וסיימה את לימודיה ב-2013.

ב-2012 היא חתמה על חוזה הוצאה לאור בן שש ספרות עם הוצאת בלומסברי, אשר השתתפו במכרז אחרי יריד הספרים שלל לונדון, להוצאת שלושת ספריה הראשונים בסדרת שבעה ספרים. הראשון מביניהם הוא "עונת העצמות". 

הספר הפך לרב מכר בינלאומי וזכה לביקורות נלהבות. הוא כונה ספר השנה על ידי הדיילי מייל, Stylist והאפינגטון פוסט, וזיכה את שאנון במקום ברשימת "Red Hot Women" של Red מגזין, וכן ברשימת אלף הנשים המשפיעות של Evening Standard.

מאז יצאו גם הספר השני והשלישי,  ו- בהתאמה. אירועי הספרים מתרחשים בשנת 2059, בלונדון, הנשלטת על ידי כוחות הביטחון של משטר רודני, ואוקספורד אשר הפכה למושבת עונשין לבעלי ראיית הנסתר. זכויות הסרט של "עונת העצמות" נרכשו על ידי אנדי סירקיס בנובמבר 2012, עוד לפני שהספר יצא לאור.

== ביבליוגרפיה ==
* Aurora (לא פורסם)

=== סדרת עונת העצמות ===
* עונת העצמות (2013)
* The Mime Order (2015)
* The Song Rising (2017)
*The Mask Falling (2021)

עבודות נלוות
* On the Merits of Unnaturalness (2015)
* The Pale Dreamer (2016)

=== עבודות אחרות ===
* The Priory of The Orange Tree (2019)

== קישורים חיצוניים ==
* 
* 

== הערות שוליים ==

קטגוריה:סופרות בריטיות
קטגוריה:סופרים בריטים
קטגוריה:סופרי מדע בדיוני בריטים
קטגוריה:בריטיות שנולדו ב-1991
קטגוריה:בריטים שנולדו ב-1991
Net5

Net5 הוא ערוץ טלוויזיה הולנדי הנמצא בבעלות קבוצת הטלוויזיה Talpa TV. ערוצים אחרים שבבעלות הקבוצה הם Veronica TV, SBS 6, SBS 9.

== היסטוריה ==
Net5 הושק על ידי קבוצת SBS כערוץ השני של הקבוצה בהולנד, אחרי SBS6, ב-1 במרץ 1999. מנהל הקבוצה הכריז ב-4 בדצמבר 1998 על הקמת הערוץ, שאמור היה להיות גרסה מסחרית לשידור הציבורי במדינה. הערוץ הושק ב-1 במרץ 1999, והסרט הראשון ששודר בערוץ הוא לב אמיץ.

מאחר שלא היו באותה עת ערוצים מסחריים רבים, ההחלטה לבחור לערוץ את השם Net5 נבעה בחלקה מהרצון להתחרות בערוץ המסחרי ההולנדי RTL 5. הכוונה הייתה למקם את הערוץ באפיק 5 במספרים בשלט הרחוק במקום הערוץ הישן RTL 5, אך הערוץ מוקם לבסוף באפיק 9.

מינואר 2000 עד אוגוסט 2002 שיתף הערוץ פעולה עם ערוץ הילדים ההולנדי Kindernet. הערוץ שידר משעות הבוקר המוקדמות עד השעה 15:00 בערוץ Net5.

ב-10 באפריל 2017 רכשה Talpa אחזקות 67% ממניות Sanroma Media ב-SBS מדיה.

=== נתח שוק ===
ב-2016 עמד נתח השוק של הערוץ על 3.4%.

== ראו גם ==
* RTL 4
* RTL 7
* RTL 8

== קישורים חיצוניים ==

* 

== הערות שוליים ==

קטגוריה:ערוצי טלוויזיה
קטגוריה:ערוצי טלוויזיה הולנדיים
קטגוריה:1999 בהולנד
עכשיו מעונן (שיר)

"עכשיו מעונן" הוא שיר רוק ישראלי שנכתב, הולחן ובוצע על ידי אביב גפן, שבביצוע המקורי של השיר לוּוה בלהקתו "התעויוט". השיר יצא לאור כסינגל בשנת 1993, ונכלל באלבום באותו שם של גפן כשיר הנושא שלו.

גרסה באנגלית של השיר נכללת באלבום הבכורה של הצמד בלאקפילד (2004) וכן באלבומו הבינלאומי הראשון של גפן, Aviv Geffen (2009).

==רקע==
את השיר כתב אביב גפן בביתו, בעת שהיה בן 17, תקופה שבה הוריו יהונתן גפן ונורית גפן התגרשו, ולאחר שעבר משכונת נווה איתמר בנתניה לתל אביב, והתגורר עם אמו בעקבות הגירושין.
השיר נכלל באלבומו השני של גפן, "עכשיו מעונן", ויצא לאחר שאלבומו הראשון "זה רק אור הירח" כשל מסחרית באותה תקופה (אך בהמשך זכה להצלחה). בתקופת פרסומו של השיר שיחק גפן בסדרה "עניין של זמן" (טלוויזיה החינוכית) את אביב, נער מבולבל ומבודד חברתית, ושר את השיר באחד מפרקי הסדרה (בשינוי מילים מסוים)<ref></ref>.

==תוכן השיר==
בשיר מתאר הדובר את עצמו, ביתו ומשפחתו. הוא מכנה את עצמו "אדם מבולבל". את הבית הוא מכנה מקום די מגעיל ומפחיד. הוא מזכיר את גירושי הוריו ומציין כי אביו "שותה בקבוק אחרי בקבוק". אביו יהונתן גפן ציין בריאיון שנים לאחר מכן כי נפגע מן השורה הזו בשיר.

בסיום הפזמון שלאחר הבית הרביעי עובר גפן משירה אישית לשירה קבוצתית וקורא בצעקה "אנחנו דור מזוין".

==השפעה תרבותית==
בהופעותיו היה אביב גפן שר את השיר עד לבית הרביעי. הוא היה מסיים לשיר ופוצח בהפסקה קלה. לאחר מכן היה שואל בצעקה את הקהל "רוצים שינוי?" "רוצים שינוי?" לאחר שהקהל היה משיב לו היה ממשיך את השיר מן הקטע של "אנחנו דור מזוין". בעקבות השיר, "דור מזוין" היה לביטוי שגור.

==מצעדים==

==קישורים חיצוניים==

* [https://103fm.maariv.co.il/programs/media.aspx?ZrqvnVq=GJIHIH&c41t4nzVQ=FDF מצדיעים לאלבומי המופת - והפעם: 'עכשיו מעונן' של אביב גפן שיצא בשנת 1993], רז שכניק מארח באולפן את אביב גפן, 103fm, 14 ביולי 2016
* 
* 

==הערות שוליים==

קטגוריה:שירי 1993
קטגוריה:סינגלים מ-1993
קטגוריה:שירי אביב גפן
קטגוריה:שירים בעברית
קטגוריה:שירים על כאב לב
קטגוריה:שירים על סמים
קטגוריה:שירי רוק בעברית
מונדיאליטו 2013 (כדורגל חופים)

מונדיאליטו 2013 בכדורגל חופים היה טורניר כדורגל חופים, שנערך בחוף "פראיה דה באיה" באספיניו, פורטוגל בין התאריכים 26 ביולי ל-28 ביולי 2013. התחרות כללה ארבע נבחרות שהתחרו ביניהן בשיטת ראונד רובין (שיטה שבה כל נבחרת פוגשת את כל הנבחרות האחרות).

==הנבחרות המשתתפות==

* איטליה
* יפן
* פורטוגל (מארחת)
* ספרד

==טבלה סופית==

{| class="wikitable" style="text-align: center;"
|-
!width="175"|קבוצה
!width="20"|משחקים
!width="20"|ניצחונות
!width="75"|ניצחונות(לאחר הארכה או פנדלים)
!width="20"|הפסדים
!width="20"|שערי זכות
!width="20"|שערי חובה
!width="20"|הפרש שערים
!width="20"|נקודות
|- style="background-color: #ccffcc;"
|align="right"| ספרד
|3||2||0||1||10||7||3||6
|-
|align="right"| פורטוגל
|3||2||0||1||13||7||6||6
|-
|align="right"| איטליה
|3||1||0||2||7||12||5-||3
|-
|align="right"| יפן
|3||1||0||2||7||11||4-||0
|}

{| class="wikitable"
|style="background-color: #ccffcc;"|<small>הזוכה בטורניר</small>
|}

==לוח זמנים ותוצאות==

----

----

==פרסים==
{| class="wikitable" style="margin:auto"
!width=33% colspan="4"| השחקן המצטיין (MVP)
|-
|align="center" colspan="4"| אלן
|-
!colspan="4"| מלך השערים
|-
|align="center" colspan="4"| לורנס בלשיור(5 שערים)
|-
!colspan="4"| השוער המצטיין
|-
|colspan="4" align="center"| נונו הידלגו
|}

==ראו גם==
* כדורגל חופים
* מונדיאליטו
* אליפות אירופה בכדורגל חופים

==קישורים חיצוניים==
* [https://www.beachsoccer.com/ האתר הרשמי של כדורגל החופים]

==הערות שוליים==

קטגוריה:תחרויות כדורגל חופים בפורטוגל
קטגוריה:2013 בספורט
אווה פייג'יס

אווה פַייג'יס (באנגלית: Eva Figes; 15 באפריל 1932 – 28 באוגוסט 2012) הייתה סופרת אנגלייה ילידת ברלין. פייג'יס כתבה רומנים, ביקורת ספרות, מחקרים פמיניסטיים, וכן על זיכרונותיה מילדותה בברלין וכפליטה יהודייה מגרמניה הנאצית.

== ביוגרפיה ==
היא נולדה בשם אווה אונגר, והגיעה לבריטניה בילדותה, בשנת 1939, עם הוריה, פיטר ואירמה אונגר, ואחיה הצעיר, ארנסט.

לאחר שסיימה תואר ראשון בהצטיינות מקוויין מרי קולג' בלונדון בשנת 1953, היא עבדה בהוצאה לאור עד 1967, אז הייתה לסופרת במשרה מלאה.

היא נישאה בשנת 1954 לג'ון ג'ורג ' פייג'יס. היו להם שני ילדים: הסופרת קתרין ג'יי ("קייט") פייג'יס והיסטוריון אורלנדו פייג'יס.

השניים התגרשו בשנת 1962.

בשונת ה-1960 היא הייתה מקושרת לקבוצת סופרים ניסיוניים בריטים אשר הושפעו מריינר הפנשטאל; הקבוצה כללה את סטפן תמרסון, אן קווין, אלן ברנס, והמנהיג הבלתי רשמיי שלה, ב. ס. ג'ונסון.

הרומן של פייג'יס משנת 1983, Light, הוא דיוקן אימפרסיוניסטי של יום אחד בחייו של קלוד מונה מזריחה עד שקיעה. העבודה הידועה ביותר שלה היא המאסה הפמיניסטית, Patriarchal Attitudes, משנת 1970, והיא זכתה בפרס הסיפורת של הגרדיאן ב-1967 עבור ספרה Winter Journey.

== ביבליוגרפיה נבחרת ==
=== סיפורת ===
* 
* 
* 
* 
* 
* 
* 
* 
* 
* 
* 
* 
* 

=== ביקורת ספרותית וחברתית ===
* 
* 
* 
* 

=== זיכרונות ===
* 
* 
* 

==קישורים חיצוניים==
* 

== הערות שוליים ==

קטגוריה:סופרות יהודיות בריטיות
קטגוריה:פמיניסטיות בריטיות
קטגוריה:בריטיות שנולדו ב-1932
קטגוריה:בריטים שנולדו ב-1932
קטגוריה:בריטיות שנפטרו ב-2012
קטגוריה:בריטים שנפטרו ב-2012
הבחירות לראשות עיריית לנינגרד (1991)

הבחירות לראשות עיריית לנינגרד ב-1991 היו מערכת הבחירות שנערכו ב-12 ביוני 1991, בו זמנית עם מערכת הבחירות של נשיא הפדרציה הרוסית וכך במקביל נערכו בלנינגרד הבחירות לנשיאות (בהן נבחר בוריס ילצין) והבחירות לראשות העיר.

זו הייתה מערכת הבחירות הישירות לעירייה הראשונה מסוגה ברוסיה, לאחר שקודם לכן ראשי העיר מונו על ידי המפלגה הקומוניסטית של ברית המועצות וקודם לכן מושל סנקט פטרבורג היה מתמנה בצו קיסרי של הצאר.

תוצאות הבחירות בסיבוב הראשון הראו כי ב-66.1% מהקולות זכה הנציג האנטי-קומוניסטי ונציג הכוחות הדמוקרטיים אנטולי סובצ'ק. יריבו היה סגן ראש מועצת העיר לנסובייט ומנכ"ל חברת הייצור והבנייה "LenHydroEnergoSpetsStroi" יורי סוונארד, שזכה רק ב-25% מהקולות.

== תוצאות ==
{| class="wikitable" style="margin-bottom: 82px;"
! מקום
! מועמד
! קולות
! %
|-
| align="center" | 1.
| אנטולי סובצ'ק
| align="right" | 1,623,659
| align="right" | 66.13
|-
| align="center" | 2.
| יורי סוונארד
| align="right" | 631,367
| align="right" | 25.72
|-
| פתק לבן
|
| align="right" | 175,532
| align="right" | 7.15
|-
| colspan="2" |קולות פסולים
| align="right" | 25,258
| align="right" | 1.03
|-
| colspan="2" |מספר האזרחים שהצביעו
| align="right" | 2,455,089
| align="right" | 64.89
|-
| colspan="2" |מספר הבוחרים
| align="right" | 3,783,284
| align="right" | 100
|}
== הערות שוליים ==

קטגוריה:בחירות בסנקט פטרבורג
קטגוריה:1991 בברית המועצות
קטגוריה:1991 בפוליטיקה
אפותם

אַפּוֹתֶם של משושה משוכלל
אַפּוֹתֶם (לפעמים מכונה בקיצור אַפּוֹ, ביוונית תמה=להניח) הוא:

במצולע משוכלל
*קטע (או אורכו) ממרכז המצולע לנקודה התיכונה (האמצעית) של אחת הצלעות.
*או באופן שקול, הוא קטע (או אורכו) ממרכז המצולע האנכי לאחת הצלעות. כיוון שהמצולע הוא משוכלל הרי שכל האפותמים שלו חופפים.

במעגל:
*קטע ישר (או אורכו) בין מרכז המעגל לאמצע מיתר על המעגל.
*או באופן שקול, קטע (או אורכו) בין מרכז המעגל האנכי למיתר על המעגל.

בפרמידה משוכללת (פרמידה בעלת בסיס בצורת מצולע משוכלל):
*הקטע הישר (או אורכו) הקצר ביותר בין בין קודקוד הפרמידה לנקודה על היקף הבסיס (העובר על פני אחת הפאות).

בפירמידה משוכללת קטומה (פירמידה רגולרית שפסגתה נקטמה על ידי מישור המקביל לבסיס):
*האפותם או אורך גובהה של כל פאה טרפזית בצידי הפירמידה הקטומה.

==תכונות האפותם==
האפותם a יכול לשמש לחישוב השטח של מצולע משוכלל בעל n צלעות באורך s:
<math>A={nsa \over 2}</math>
אפשר לראות את נכונות הנוסחה אם מחלקים את המצולע ל-n משולשים שווי שוקיים חופפים (עם קודקודי המשולשים במרכז המצולע ועם הבסיסים על צלעות המצולע). שטח משולש הוא מחצית הבסיס כפול הגובה ולכן שטח כל אחד מ-n המשולשים הוא <math>{sa \over 2}</math>.

<math>{p=ns}</math> הוא היקף המצולע ולכן ניתן גם לכתוב:
<math>A={pa \over 2}</math>

האפותם של מצולע משוכלל שווה לרדיוס של המעגל החסום במצולע. לכן הוא גם שווה למרחק המינימלי בין צלע למרכז המעגל. ככל שלמצולע יש יותר צלעות כך שטחו שואף לשטח המעגל החסום, והיקף המצולע p שואף להיקף המעגל החסום <math>{2 \pi r}</math>. מכל אלה נובעת הנוסחה לחישוב שטח העיגול:
<math>A={pa \over 2}={(2 \pi r)r \over 2}={\pi r^{2}}</math>

==מציאת האפותם==
ניתן למצוא את האפותם של מצולע משוכלל במספר דרכים. <br/>
האפותם a של מצולע משוכלל בעל n צלעות באורך s ועם רדיוס R למעגל החוסם את המצולע שווה:
 <math>a = {s \over {2 \ tan({\pi \over n})}} = R \ cos({\pi \over n})</math>
ניתן להשתכנע בכך אם מעיינים ב-n המשולשים שווי השוקיים שהוזכרו בדיון למעלה. אם חוצים כל משולש כזה לרוחב מתקבל משולש ישר-זווית בו אורכי הניצבים הם <math>{s \over 2}</math> ו- a (האפותם), היתר הוא R והזווית בקודקוד היא <math>{\pi \over n}</math>. <br/>
האפותם גם שווה ל
 <math>a={s \over 2}tan()</math>

נוסחאות אלו שימושיות גם אם ידועים רק היקף המצולע p ומספר הצלעות n כיוון ש <math>s = {p \over n}</math>.

==ראו גם==
*מצולע משוכלל
*מעגל
*סגיטה

==קישורים חיצוניים==

* 

==הערות שוליים==

קטגוריה:מצולעים
קטגוריה:צורות גאומטריות
הבחירות למושל סנקט פטרבורג (1996)

הבחירות למושל סנקט פטרבורג 1996 נערכו ב-19 במאי (סיבוב ראשון) וב-2 ביוני (סיבוב שני). בבחירות נבחר לראשונה מושל העיר סנקט פטרבורג, היה זה ולדימיר יאקובלב. 

הבחירות החלו בציפייה רבה לכך שראש העיר המכהן אנטולי סובצ'ק ייבחר לקדנציה שנייה בקלות, כך האמינו גם שליש מהמצביעים בסקר שנערך באותו היום, אך כנגדו הוקמה קואליציה שאיחדה את המחנה הדמוקרטי והאליטה העירונית בראשות יאקובלב, ארטמייב ושצ'רבאקוב. שותפי הקואליציה סיכמו ביניהם לשתף פעולה לטובת המועמד הפופולרי מביניהם על מנת להביס את סובצ'ק.

כתוצאה מכך, יאקובלב הצליח לנצח בסיבוב הראשון כשהוא צובר 21.6% מהקולות וסיים שני אחרי סובצ'ק שגרף 29% מהקולות. לפני הסיבוב השני, יאקובלב זכה לתמיכת בליאייב ובליאקוב, כשהם מתאגדים נגד ראש העיר המכהן. בעימותים הטלוויזיוניים סובצ'ק נראה רע מאוד לעומת יאקובלב, שהציג את ידענותו בנושא בעיות העיר.
== תוצאות ==
=== סיבוב ראשון ===
{| class="wikitable" style="margin-bottom: 82px;"
! מקום
! מועמד
! קולות
! אחוזים
|-
| align="center" | 1.
| אנטולי סובצ'ק
| align="right" | 524,526
| align="right" | 29.0
|-
| align="center" | 2.
| ולדימיר יאקובלב
| align="right" | 390,139
| align="right" | 21.6
|-
| align="center" | 3.
| יורי בולדירב
| align="right" | 308,825
| align="right" | 17.1
|-
| align="center" | 4.
| יורי סוונארד
| align="right" | 181,079
| align="right" | 10.0
|-
| align="center" | 5.
| אלכסנדר בליאקוב
| align="right" | 177,527
| align="right" | 9.8
|-
| align="center" | 6.
| אלכסנדר בליאייב
| align="right" | 80,846
| align="right" | 4.5
|-
| align="center" | 7.
| ולדימיר חודירב 
| align="right" | 24,927
| align="right" | 1.4
|-
| align="center" | 8.
| סרגיי אנדרייב
| align="right" | 19,741
| align="right" | 1.1
|-
| align="center" | 9.
| יורי יסטרס
| align="right" | 12,254
| align="right" | 0.7
|-
| align="center" | 10.
| ולדיסלב קרבאנוב
| align="right" | 7,045
| align="right" | 0.4
|-
| align="center" | 11.
| סרגיי וסילייב
| align="right" | 6,699
| align="right" | 0.4
|-
| align="center" | 12.
| אלכסיי לבאשב
| align="right" | 5,142
| align="right" | 0.3
|-
| align="center" | 13.
| ויאצ'סלב אוליבין
| align="right" | 3,778
| align="right" | 0.2
|-
| align="center" | 14.
| סרגיי רודאלב
| align="right" | 1,474
| align="right" | 0.1
|-
| colspan="2" |פתק לבן
| align="right" | 71,029
| align="right" | 3.91
|-
| colspan="2" |סך הכל
| align="right" | 8,151,031
| align="right" | 48.93
|-
| colspan="2" |מספר הבוחרים
| align="right" | 3,709,444
| align="right" | 100
|}
=== סיבוב שני ===
{| class="wikitable" style="margin-bottom: 10px;"
! מקום
! מועמד
! קולות
! אחוזים
|-
| align="center" | 1.
| ולדימיר יאקובלב
| align="right" | 773,479
| align="right" | 47.49
|-
| align="center" | 2.
| אנטולי סובצ'ק
| align="right" | 745,311
| align="right" | 45.76
|-
| colspan="2" | נגד כל המועמדים
| align="right" | 95,175
| align="right" | 5.84
|-
| colspan="2" | קולות פסולים
| align="right" | 14,821
| align="right" | 0.90
|-
| colspan="2" |סך הכל (שיעור הצבעה של 47.74%)
| align="right" | 1,682,786
| align="right" | 100
|-
| colspan="2" |מספר הבוחרים
| align="right" | 3,712,269
| align="right" | 100
|}
== הערות שוליים ==

קטגוריה:בחירות בסנקט פטרבורג
קטגוריה:1996 ברוסיה
קטגוריה:1996 בפוליטיקה
סתוויון

קציר הסתוויון ב[[כפר ויתקין]]
צמח הסתיוויון הוא זן של דורה ממוצא דרום אפריקני, שגודל בישראל כמספוא ירוק לבקר בעונת הסתיו, משנות ה-40 ועד שנות ה-60.

Sorghum bicolor Moderne
==תכונות==
הסתוויון הוא זן רב-שנתי ממין הדורה התרבותית (Sorghum bicolor). הסתוויון נבדל מן הזן העיקרי של הדורה התרבותית בגובהו הרב, המגיע למעל ארבעה מטרים, ובהיותו רב-שנתי ולא חד-שנתי. הסתוויון גדל בצפיפות רבה, הוא אינו מתעצה והוא נותר ירוק עד לאחר הפריחה. עליו מתוקים. עונת הצמיחה שלו הוא לקראת הסתיו, ומשך הגידול הוא כ-3 חודשים

כגידול חקלאי הסתוויון מושקה בהמטרה והיבול מגיע לכ-10 טון לדונם. הסתוויון משמש כמספוא ירוק לבקר כאשר יחידת מזון אחת דורשת בין 7.5 ל-8 קילוגרם סתוויון. תכולת החלבון הנעכל בסתוויון הוא נמוך יחסית לסוגי מספוא אחרים ועומד על כ-50 גרם ליחידת מזון.

בין המזיקים של הסתוויון בישראל נמנים דרור הבית וחזיר בר.

==תפוצה==
מקורו של זן הסתוויון בדרום אפריקה, שם נקרא באנגלית Kaffir Corn או Kafir Corn, אך שם זה איננו בשימוש כיום מסיבות של תקינות פוליטית, שכן המונח "כאפירים" היה שם גנאי לילידי אפריקה שחורי-עור. מספר זנים דומים יובאו גם לארצות הברית, כבר בסוף המאה ה-19, וגודלו שם כמספוא לבהמות וכצמח גרעינים להאכלת עופות, בעיקר בקנזס.

==בארץ ישראל==
הסתוויון הובא לארץ ישראל מדרום אפריקה על ידי המחלקה לחקר החקלאות ברחובות בתחילת שנות ה-40, כדי לספק מספוא ירוק לפרות החולבות בעונת הסתיו, בין אספסת לתלתן. הוא נזרע בסביבות חודש מאי. בשנת 1945 גודל הסתוויון בארץ ישראל על שטח של כ-1000 דונם ובראשית שנות ה-50 על כ-10,000 דונם. בין השאר, הוא גודל במשמר השרון, בארות יצחק, עין חרוד, ומרחביה. בבוסתן הגליל שגשג הסתוויון למרות האדמה המלוחה יחסית, שהקשתה על האספסת והתירס. בשנת 1958 היה הסתוויון סוג המספוא הזול ביותר למעט מרעה.

היקף השימוש בסתוויון היה שונה במשקים שונים. במאמר משנת 1953 הומלץ להשתמש בשמינית השטח המוקצב לגידול מספוא לצורך סתוויון ושהסתוויון ישמש להאכלת הבקר בחודשים אוקטובר - נובמבר, בהם אין מרעה. במשמר הנגב עמד היקף הסתוויון מכלל החציר הירוק על כ-2% בשנת 1955. בגניגר מצאו אנשי המשק שהסתוויון פחות טוב מגידולי התירס והפסיקו לגדלו במהלך שנות ה-50. בבית זרע היווה הסתוויון 4.6% ממספוא הבקר בשנת תשי"א ובשנת תשט"ו לא נעשה בו שימוש. בחוקוק מצאו שהסתוויון, כגידול שלחין, הוא יקר ועברו למרעה טבעי וגידולי בעל. במזרע היה הסתוויון פחות מאחוז ממספוא הבקר בשנת תשי"ד. בבית אלפא בתש"ך סיפק הסתוויון כ-1.5% ממספוא הבקר. בסוף שנות ה-50 כמעט ופסק השימוש בסתוויון בעמק יזרעאל בגלל עלויות המים.

בשנות ה-50 עשה דוד ליבנה בעין חרוד ניסיונות הכלאה של סורגום וסתוויון.

קציר הסתויון נעשה תחילה במגל שכן החרמש לא התאים לקצירתו. בשנת 1950 נעשו ניסיונות לשימוש בקומביין לקצירתו. לקראת סוף שנות ה-50 שיווק מפעל גל-נע מנהריה מקצצת שהתאימה לקציר הסתוויון. בשנת 1963 הציגה חברת מ.ה.ל מכסחת המתאימה לקציר סתוויון.

==קישורים חיצוניים==

* 
* 

==הערות שוליים==

קטגוריה:צמחים שתוארו ב-1794
קטגוריה:טקסונים שתוארו בידי קונרד מואנך
קטגוריה:דגניים
הבחירות למושל סנקט פטרבורג (2000)

הבחירות למושל סנקט פטרבורג 2000 נערכו ב-14 במאי 2000 בעיר סנקט פטרבורג.

על פי התוצאות שהוכרעו כבר בסיבוב הראשון, ולדימיר יאקובלב זכה לקדנציה שנייה כמושל סנקט פטרבורג, זאת לאחר שהוא גרף 72.69% מקולות המצביעים. מולו התייצבו בעלי בריתו בעבר איגור ארטמייב ממפלגת יאבלוקו הליברלית ויורי בולדירב שהתמודד כמועמד עצמאי והיה ממייסדי מפלגת יאבלוקו.
== תוצאות הבחירות ==
{| class="wikitable" style="margin-bottom: 10px;"
! מקום
! מועמד
! קולות
! אחוזים
|-
| align="center" | 1.
| ולדימיר יאקובלב
| align="right" | 1,291,111
| align="right" | 72.69
|-
| align="center" | 2.
| איגור ארטמייב
| align="right" | 260,666
| align="right" | 14.68
|-
| align="center" | 3.
| יורי בולדירב
| align="right" | 67,261
| align="right" | 3.79
|-
| align="center" | 4.
| ארטיום טראסוב
| align="right" | 63,718
| align="right" | 3.59
|-
| align="center" | 5.
| סרגיי אנדרייב
| align="right" | 8,439
| align="right" | 0.48
|-
| align="center" | 6.
| אנדריי קורצ'אגין
| align="right" | 4,789
| align="right" | 0.27
|-
| align="center" | 7.
| אולגה ליסיצ'קינה
| align="right" | 4,670
| align="right" | 0.26
|-
| align="center" | 8.
| סרגיי קליקוב
| align="right" | 2,527
| align="right" | 0.14
|-
| colspan="2" | נגד כולם
| align="right" | 66,031
| align="right" | 3.72
|-
| colspan="2" | קולות פסולים
| align="right" | 6,926
| align="right" | 0.39
|-
| colspan="2" | מצביעים
| align="right" | 1,769,212
| align="right" | 47.41
|-
| colspan="2" | מספר הבוחרים
| align="right" | 3,731,807
| align="right" | 100
|}
== קישורים חיצוניים==
* [http://st-petersburg.izbirkom.ru/ ועדת הבחירות של סנקט פטרבורג]
== הערות שוליים ==

קטגוריה:בחירות בסנקט פטרבורג
קטגוריה:2000 ברוסיה
קטגוריה:2000 בפוליטיקה
גבע ראפ

הרב גבע ראפ (נולד ב-15 בנובמבר 1957) הוא אלוף-משנה במילואים בצה"ל<ref></ref>.

== ביוגרפיה ==
עם גיוסו לצה"ל התנדב לצנחנים. בצנחנים עבר ראפ מסלול הכשרה כלוחם, קורס מ"כים חי"ר וקורס קציני חי"ר. בסיום קורס הקצינים מונה למפקד מחלקה בחטיבה ולחם במלחמת לבנון הראשונה. בהמשך מונה למפקד פלוגה בגדוד 890. עם שחרורו מצה"ל, זמן מה אחרי מלחמת לבנון הראשונה, החל ללמוד במשך כארבע שנים במכון מאיר. ראפ שב לשירות קבע בעקבות בקשת מפקד חטיבת הצנחנים, שאול מופז. במהלך האינתיפאדה הראשונה שימש כסגן מפקד גדוד בצנחנים ובשנים 1993–1995 שימש מפקד גדוד 931, והוביל אותו בלחימה בדרום לבנון. לאחר מכן פיקד על גדוד גפן של בית הספר לקצינים. בתפקידו הבא שימש כראש מדור תורת חי"ר וצנחנים במפקדת קצין חיל רגלים וצנחנים ראשי ולאחר מכן כסגן קצין חי"ר וצנחנים ראשי בדרגת אל"ם.

לאחר שחרורו משירות קבע השתתף בהקמת ועומד בראש ארגון "פנים אל פנים", העוסק בחיזוק האחדות והזהות היהודית במדינת ישראל.

הוא נשוי לדינה לבית מרק (דודתם של רותי ואודי פוגל) ואב לשבעה. הוא מתגורר בקריית משה בירושלים.

==קישורים חיצוניים==
* .
* .
* דוד אור שחר, [https://www.hakolhayehudi.co.il/item/security/אל_מ_במיל____בהסתכלות_צבאית-תפקוד_פדרמן_ראוי_להערכה_ חוו"ד מקצועית משבחת אזרחים שתקפו מיידי אבנים], הקול היהודי, 30 ביולי 2019.

== הערות שוליים ==

קטגוריה:מפקדי גדודים בחטיבת הנח"ל
קטגוריה:מפקדי גדוד גפן
קטגוריה:רבני הציונות הדתית בישראל
קטגוריה:בוגרי מכון מאיר
קטגוריה:חוזרים בתשובה
קטגוריה:אלופי-משנה בצה"ל
קטגוריה:ישראלים שנולדו ב-1957
קטגוריה:מפקדי מחלקות במלחמת לבנון הראשונה
קטגוריה:חיילי חיל הרגלים במלחמת לבנון הראשונה
פקארד פסיפיק

פקארד פסיפיק (באנגלית: Packard Pacific) היא מכונית קופה, 2 דלתות הרדטופ מתוצרת יצרנית מכוניות היוקרה האמריקאית פקארד (שם מלא: "Packard Motor Co") אשר יוצרה בשנת 1954.

סך הכול יוצרו 1,189 יחידות.

מחיר היחידה עמד על 3,827 דולר.

==תצורות==
*קופה
*קבריולה

==נתונים טכניים==
* קוד מודל - 5477
* מספרי מנוע - M600000 עד M605618
* מנוע בנזין
* 2 דלתות
* 6 נוסעים
* הצתה - מערכת מפיץ סליל
* בלמים - 4 תוף הידראולי
* מתלים - קדמי: סליל עצמאי, אחורי: קפיץ עלים
* מכל דלק - 20 גלון (75.7 ליטר)
* מידות צמיגים - 15x8 אינץ'
* תאוצה בין 0 - 100 קמ"ש היא 13.1 שניות

==ראו גם==
* פקארד צילינדר יחיד
* פקארד לייט 8
* פקארד 110
* פאקרד 180
* פקארד סטיישן סדאן
* פקארד קוואליר

==לקריאה נוספת==
* [http://www.popularrestorations.com/Restorations/Restoration013.htm "פקארד פסיפיק" - שחזור הרכב]

== קישורים חיצוניים ==

* 

==הערות שוליים==

קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1954
קטגוריה:מכוניות אמריקאיות
פסיפיק
פקארד צילינדר יחיד

פקארד צילינדר יחיד (באנגלית: Packard Single-Cylinder) הם דגמי הרכבים הראשונים מתוצרת יצרנית מכוניות היוקרה האמריקאית פקארד (שם מלא: "Packard Motor Co") אשר יוצרו בין השנים 1899–1903.

מחיר היחידה מדגם "פקארד מודל F" בשנת 1902 עמד על 2,500 דולר, ובשנת 2003 המחיר ירד ל-2,300 דולר.

דגמי "פקארד צילינדר יחיד" היו פתוחים (קבריולה).

==היסטוריה==
יצרנית כלי הרכב "Packard", שמקום מושבה היה בדטרויט, מישיגן, ארצות הברית התחילה לייצר מכוניות בשנת 1899–1958. מאוחר יותר נקנתה על ידי תאגיד סטודבייקר-Packard.

חברת Packard נוסדה על ידי האחים ג'יימס וורד וויליאם פאקרד, עם שותפם ג'ורג' וייס. עד לשנת 1903 יוצרו כ-400 מכוניות.
פאקרד ייצרה מכוניות עלית.

==דגמי "פקארד צילינדר יחיד"==

* פקארד מודל A (יוצר בשנת 1899, יוצרו 5 יחידות, אבל נמכרה רק היחידה האחרונה לאיש עסקים בשם "George Kirkham")
* פקארד מודל B (יוצר בין השנים 1900-1901)
* פקארד מודל C, הדגם הראשון של "פקארד" שהורכב בו הגה שנשען על מוֹט הָהֶגֶה (יוצר בשנת 1901)
* פקארד מודל F (יוצר בין השנים 1901-1903)

==ראו גם==
* פקארד לייט 8
* פקארד פסיפיק
* פקארד 110
* פקארד 180
* פקארד סטיישן סדאן

== קישורים חיצוניים ==

==הערות שוליים==

קטגוריה:מכוניות קבריולה
קטגוריה:דגמי מכוניות שהושקו ב-1899
קטגוריה:מכוניות אמריקאיות
צילינדר יחיד
אור חדש

אור חדש הוא ספר שכתב המהר"ל מפראג, שהודפס לראשונה בחייו בשנת ה'ש"ס ובכך הפך לחיבורו האחרון שפרסם בימי חייו, ועוסק במגילת אסתר ובנס פורים.

==שם הספר==
שם הספר לקוח מסוף ברכת יוצר אור. המהר"ל מבאר בהקדמתו שלושה טעמים לקריאת הספר בשם זה. האחד - משום שלאחר נס פורים קיבלו את התורה מחדש (כדברי רבא במסכת שבת: ), והתורה נקראת "אורה" (כמו שכתוב ); השני - על שום שהמן תכנן להחשיך את אורם של ישראל והקב"ה הפר את עצתו והאיר את אורם של ישראל; השלישי - משום שהגאולה שהייתה בנס פורים היא כעין הגאולה העתידה שתהיה בימות המשיח, ואורו של משיח נתחדש בגאולת פורים.

==מבנה הספר==
הספר בנוי בצורה של ביאורים ורעיונות על דרך הדרש, משובצים לפי סדר המגילה. עם זאת, המהר"ל מקפיד להיצמד לפשט במידת האפשר, ולהכניס את הדרש בתוך סדר המגילה. במהלך הסבר סיפור המגילה המהר"ל בוחן את קיומה של זהות יהודית בסדר עולם משתנה. הוא הגדיר את גבולות זהותה של הקהילה היהודית ועיגן את מקומה בתוך תוכנית כוללת לסדר עולם, דווקא במסגרת פרשנותו לסיפור העלילה המפותל של מגילת אסתר. אל מול פריצתן של מסגרות החיים הישנות וטשטוש גבולות הזהות, הציע מהר"ל דרך חדשה לקיומה של זהות יהודית מובחנת בעולם הולך ומשתנה<ref></ref>.

בחיבור מציג מהר"ל אפשרות לחיים יהודיים בגלות, ובאמצעות פירוש לסיפור המגילה שרטט תוכנית המגדירה מקום ברור ובטוח לקהילה היהודית בשלושה תחומים: תוכנית מדינית, שיישומה יבטיח סדר ויציבות בעולם, וגם את המשך קיומה המובחן של הקהילה; מודל לקשר הראוי עם החברה הסובבת ועם התרבות הנוצרית, שיבטיח את שמירת ייחודה של הקהילה היהודית בתוך רוב נוצרי; ומודל לסדר מגדרי, שיאפשר שמירה על הארגון הפנימי של הקהילה, ובעיקר על גבולותיה התרבותיים והחברתיים. תוכנית זו, על פי מהר"ל, תבטיח לא רק את המשך הקיום היהודי הקיבוצי הייחודי והמובחן בגלות, אלא גם את השתלבותה של הקהילה כגוף קיבוצי בסביבה הלא יהודית. כל אלו נועדו לשרת את המטרה שנראתה למהר"ל חשובה מכול: שמירה על זהות הקהילה היהודית בגולה עד בוא הגאולה<ref>על חשיבות הזהות היהודית בעיני המהר"ל ראה נצח ישראל, פרק כד</ref>.

==מהדורות==

===פירושים===
*אור חדש - עם פירושים והערות מהרב יהושע דוד הרטמן, שלושה כרכים, מכון ירושלים, תשע"ד.
* אור חדש על מגילת אסתר / מאת מהר"ר יהודא ליווא בהר"ר בצלאל מפראג ; עם ביאור קול חי / מאת הרב אביגדור שילה ; עריכה: הרב דן (דני) שוורץ. מרכז שפירא : בהוצאת המכון התורני אור עציון ע"ש ר' יצחק וחנה סטרולוביץ', ה'תשפ"ב.

===דפוסים===
* 
* 
* אור החדש השלם, מהדורה מנוקדת, מכון האבות, קריית ארבע-חברון, תשע"ה-2015
* אור חדש, ספרי מהר"ל, המכון להוצאת ספרי המהר"ל-הוצאת תפארת, תשע"ה-2015

== קישורים חיצוניים ==

* 

==הערות שוליים==

קטגוריה:ספרי מחשבת ישראל
דרך חיים (מהר"ל)

דרך חיים (או דרך החיים) הוא ביאור על פרקי אבות שכתב המהר"ל מפראג, והודפס לראשונה בחייו בשנת ה'שמ"ט.

==שם הספר==
הביטוי לקוח מספר משלי: . המהר"ל בסוף הקדמתו מביא פסוק זה, וכותב "וקראנו שם החבור הזה דרך חיים, על שם הכתוב ודרך חיים תוכחות מוסר". עם זאת, בשער הדפוס הראשון נקרא הספר "דרך החיים", אך אין ערובה שהמהר"ל עצמו כתב זאת וייתכן שהיה זה המו"ל. בדפוס לונדון מופיע השם ביידוע גם בהקדמת הספר. ביתר ספריו מוזכר הספר לעיתים בשם דרך חיים, ולעיתים בשם דרך החיים.

==מבנה הספר==
הספר מרכז הגות, מוסר ורעיונות על דרך הדרש, על פי סדר המסכת. זהו ספרו היחיד המקיף מסכת שלמה לפי הסדר, ולא רעיונות אקראיים על קטעים נבחרים. ספר זה הוא גם היחיד בו מפרש המהר"ל את פירושיו, ולא מביא דעות ראשונות וחולק עליהן.

==מהדורות==
===פירושים===
*דרך חיים - עם פירושים והערות מהרב יהושע דוד הרטמן, שישה כרכים, מכון ירושלים, תשס"ז.
===דפוסים===
* 
* 
* 
* 
* דרך החיים, ספרי מהר"ל, המכון להוצאת ספרי המהר"ל-הוצאת תפארת, תשע"ה-2015

== קישורים חיצוניים ==

==הערות שוליים==

קטגוריה:ספרי מחשבת ישראל
קטגוריה:ספרי שנות ה-1580
נצח ישראל (ספר)

נצח ישראל הוא ספר שכתב המהר"ל מפראג, שהודפס לראשונה בחייו בשנת ה'שנ"ט (1599), העוסק בגלות ישראל, ובגאולתו העתידה.

==שם הספר==
בספר שמואל מובא הביטוי ככינוי לקב"ה שהוא ניצחונם של ישראל. עם זאת, המהר"ל משלב בין המשמעות של נ.צ.ח כניצחון, לבין נ.צ.ח כנצחיות. הוא מתבסס על הגמרא שדורשת את המילה נצח שבפסוק על מפלתה של אדום באחרית הימים, ומשלב את שם הספר בין ניצחון ישראל לנצחיות ישראל שהובטחה על ידי הקב"ה.

==מבנה הספר==
בספר זה מבין כתביו דן המהר"ל בהיסטוריוסופיה של עם ישראל, ובמיוחד בענייני הגלות והגאולה. הספר שמורכב מ-63 פרקים, דן בשאלות רבות הנוגעות לקיומו של עם ישראל.

הספר מחולק לשנים: חלקו הראשון עוסק בביאור הגלות, עניינה ותכליתה. וכן הסברת מהותו וייעודו של עם ישראל בעולם, והקשר שבינו לבין אלוהים.

חלקו השני עוסק בגאולה העתידה, 
התהליכים הנצרכים בכדי להביא גאולה לישראל, בחינת דמותו של המשיח, וביאתו ובחינת מהותם של תקופות שונות, בתורת הגאולה היהודית, כמו עקבתא דמשיחא, ימות המשיח, ועולם הבא. 

==בחירת עם ישראל==
אחד התכנים המרכזיים בספר הוא שבחירת עם ישראל אינה תלויה בזכויות, אלא היא יצירה אלוקית של עם מיוחד לה'. מסיבה זו לא מוזכרות זכויותיו של אברהם אבינו בתורה לפני שה' פונה אליו ומצווה אותו ללכת אל ארץ ישראל: 

==מהדורות==
===פירושים===
*אור חדש - עם פירושים והערות מהרב יהושע דוד הרטמן, שני כרכים, מכון ירושלים, תשנ"ז.

===דפוסים===

* 
* 
* נצח ישראל, ספרי מהר"ל, המכון להוצאת ספרי המהר"ל - הוצאת תפארת, תשע"ה-2015

== קישורים חיצוניים ==

* 

==הערות שוליים==

קטגוריה:ספרי מחשבת ישראל
קטגוריה:ספרי שנות ה-1590
פקארד 110

פקארד 110 (באנגלית: Packard 110; קרויה גם Packard One-Ten) היא מכונית סלון מתוצרת יצרנית מכוניות היוקרה האמריקאית פקארד (שם מלא: "Packard Motor Co") אשר יוצרה בין השנים 1940–1941.

סך הכול יוצרו 62,300 יחידות.

דגמי שנת 1941 צוידו ברדיו, במיזוג אוויר ובמערכת חימום.
==תצורות "פקארד 110"==
* "סדאן"
* 2 דלתות - "Touring Sedan"
* 4 דלתות - "Touring Sedan"
* "סטיישן" דה-לוקס
* "Business קופה
* "Club Coupe"
* קבריולה
* קבריולה-קופה (Convertible Coupe)

==תמונות==
<gallery mode="packed" heights="120">
קובץ:Packard One Ten 1940 schräg C.JPG | פקארד 110, 2 דלתות שנת 1940
קובץ:Packard One Ten 1940 schräg A.JPG | פקארד 110, 2 דלתות שנת 1940
קובץ:1941 Packard Special 110 4d sdn fvl (4717517935).jpg | פקארד 110, סדאן שנת 1941
קובץ:MHV Packard 110 1941 02.JPG | פקארד 110, 4 דלתות שנת 1941
קובץ:MHV Packard 110 1941 01.JPG | פקארד 110, 4 דלתות שנת 1941
קובץ:1941 Packard 110 Deluxe Woody.jpg | פקארד 110 דגם דה-לוקס סטיישן
קובץ:AACA Museum Packard (5234493884).jpg | פקארד 110 - סטיישן
קובץ:1939 Packard 110 roadster (9597489254).jpg | פקארד 110, שנת 1939 רודסטר
קובץ:1942 Packard 110.JPG | פקארד 110 - קבריולט
קובץ:FtLauderdaleAntiqueCarMusuemAug08PackardE.jpg | פקארד 110 קבריולט-קופה
</gallery>

==ראו גם==
* פקארד צילינדר יחיד
* פקארד לייט 8
* פקארד 180
* פקארד 300
* פקארד פסיפיק
* פקארד סטיישן סדאן
* פקארד קאריביים
* פקארד סופר 8

== קישורים חיצוניים ==

* 

==הערות שוליים==

קטגוריה:מכוניות סלון
קטגוריה:מכוניות קופה
קטגוריה:מכוניות סטיישן
קטגוריה:מכוניות קבריולה
קטגוריה:דגמי מכוניות שהושקו ב-1940
קטגוריה:מכוניות אמריקאיות
110
גבורות ה'

גבורות ה הוא ספר שכתב המהר"ל מפראג, שהודפס לראשונה בחייו בשנת ה'שמ"ב(1582), העוסק בשעבוד מצרים וביציאת מצרים.

==שם הספר==
המהר"ל, בהקדמתו השלישית לספר, מבאר על פי הגמרא שדורשת את המילה גבורה בפסוק , על יציאת מצרים. ביאור בחינת גבורה ביציאת מצרים, היא שגבורה היא עליית האחד ונפילת השני, וזה מה שהיה במצרים (שנתגברו ישראל על מצרים, ומצרים ירדו (אך לא נאבדו). ועל כן המהר"ל מסיים שלכל הדעות ראוי שיציאת מצרים תיקרא "גבורות ה'".

==תוכן הספר==
הספר מכיל שלוש הקדמות: עניין הנבואה, עניין הניסים, ועניין הגבורה, שהם השער להבנת תוכן הספר. גוף הספר מקיף את ענייני פסח ויציאת מצרים: סיפור יציאת מצרים, שעבוד מצרים, ברית בין הבתרים, מכירת יוסף, הירידה למצרים, הפריה והרבייה במצרים, המלך החדש, גזירת היילודים, לידת משה רבנו והצלתו, בריחתו למדיין, נישואיו לציפורה, הסנה, התנבאותו, עשר המכות, קרבן פסח וברית מילה. 

==מהדורות==
===פירושים===
*גבורות ה - עם פירושים והערות מהרב יהושע דוד הרטמן, שני כרכים, מכון ירושלים, תשע"ז.

===דפוסים===
* 
* 
* 
* 
* 
* גבורות השם השלם, עם הגדה של פסח, מכון האבות, קריית ארבע-חברון, תשע"ה-2015
* גבורות השם השלם, ספרי מהר"ל, המכון להוצאת ספרי המהר"ל-הוצאת תפארת, תשע"ה-2015

== קישורים חיצוניים ==

* 

==הערות שוליים==

קטגוריה:ספרי מחשבת ישראל